
REFERAT

privind aprobarea Planului Urbanistic Zonal „Hale producţie nepoluantă, depozitare şi birouri”, Calea Torontalului A 743/3/12 Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara, a Planului Urbanistic Zonal cu caracter director Timişoara - Nord aprobat prin HCL 325/2005, a Planului Urbanistic de Detaliu „Parc Industrial Timişoara - Calea Torontalului” aprobat prin HCL 381/18.12.2001;

Având în vedere documentaţia înregistrată cu nr. U92007-000578/02.02.2007, prin care se solicită avizarea din punct de vedere urbanistic a Planului Urbanistic Zonal „Hale producţie nepoluantă, depozitare şi birouri”, Calea Torontalului A 743/3/12 Timişoara;
Având în vedere cerinţele Certificatului de Urbanism nr. 4588 din 30.08.2005 expirat, si Certificatul de Urbanism nr. 6439 din 10.10.2007.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic Zonal „Hale producţie nepoluantă, depozitare şi birouri”, Calea Torontalului A 743/3/12 Timişoara
Documentaţia este iniţiată de către beneficiari PÂSDÂRCĂ MARIN, PÎZDÎRCĂ ECATERINA, BOROŞ IOANA-LUDMILA şi PÂSDÂRCĂ GIGEL şi elaborată de S.C. MELVIN S.R.L., Timişoara proiect nr. 04/2004.
Terenul studiat în cadrul Planului Urbanistic Urbanistic Zonal „Hale producţie nepoluantă, depozitare şi birouri”, Calea Torontalului A 743/3/12 Timişoara, cu suprafata totală de 5.000 mp, este înscris în CF nr. 138730 Timişoara, nr. Cadastral A743/3/12/1 în suprafaţă de 1000 mp, nr. Cadastral A743/3/12/2 în suprafaţă de 1500 mp nr. Cadastral A743/3/12/3 în suprafaţă de 2500 mp, proprietari Pâsdârcă Marin, Pîzdîrcă Ecaterina, Boroş Ioana-Ludmila şi Pâsdârcă Gigel, conform extrasului CF anexat la documentaţie.
Zona studiată care face obiectul acestei documentaţii se află în extravilanul municipiului Timişoara motiv pentru care s-a obţinut avizul Consiliului Judeţean Timiş cu nr. 54/15.07.2005.
Zona studiată se află în extravilanul municipiului Timişoara, în partea nord a oraşului, în vecinătatea Parcului Industrial de pe Calea Torontalului, în apropierea drumului naţional DN6, Timişoara – Sânnicolau Mare, între km 563 şi km 564. La vest este mărginit de Parcul Industrial, la sud de pârâul Beregsău pe lângă care trece drumul de exploatare DE 738, la est proprietate particulară şi la nord drumul de exploatare De 743/1. In prezent este teren agricol, liber de construcţii.

Prin documentaţia prezentată se propune realizarea unui număr de 4 parcele în vederea construirii unor hale de producţie nepoluantă, depozitare şi birouri.
Deservirea rutieră se va face cu un drum ce se desprinde din latura sudică a buclei de întoarcere a străzii „B” din Parcul Industrial Calea Torontalului, care trece prin faţa celor patru parcele. 
Documentaţia stabileşte indicii propusi de construibilitate şi anume:

P.O.T. =  40% 
C.U.T. = 1
Se va asigura un minim de 20% spaţiu verde, conform RGU şi RLU.
Obţinerea Autorizaţiei de Construire va fi condiţionată de posibilitatea realizării locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

La realizarea costrucţiilor se vor respecta toate condiţiile impuse de avizatori. 
După aprobarea documentaţiei de urbanism Planului Urbanistic Zonal „Hale producţie nepoluantă, depozitare şi birouri”, Calea Torontalului A 743/3/12 Timişoara terenurile vor fi scoase din circuitul agricol pe cheltuiala beneficiarului, vor fi introduse în intravilanul municipiului Timişoara şi vor trece în zona D de impozitare.
Planului Urbanistic Zonal „Hale producţie nepoluantă, depozitare şi birouri”, Calea Torontalului A 743/3/12 Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

